**Transpordiamet 26.04.2024 nr 4-7/675**

**info@transpordiamet.ee**

**Taotlus riigimaa võõrandamiseks**

Häädemeeste vallas asuvad riigi omandis olevad kõrvalmaanteed 19332 Häädemeeste tee (pikkusega 1,671 km) ja 19349 Lepaküla-Leina tee (pikkusega 5,453 km) teenindavad valdavalt kohalikku liiklust. Kohaliku omavalitsuse korralduse seaduse § 6 lõike 1 järgi on omavalitsusüksuse ülesandeks korraldada muuhulgas antud valla teede ehitamist ja korrashoidu. Pidades silmas kohaliku kogukonna huve ja vajadusi, on põhjendatud nimetatud riigiteede taotlemine Häädemeeste valla kui kohaliku omavalitsuse omandisse. Kohalike elanike ja ettevõttete huvides on valla teede omanikuna võimalik efektiivsemalt korraldada teel liiklust -kergliiklusteede võrgustikku arendamist külgnevalt sõiduteega, parkimise korraldamist kui ka ühtse teehoiu korraldamist.

Arvestades eeltoodut ja võttes aluseks riigivaraseaduse § 33 lõike 1 punkti 1 teeb Häädemeeste Vallavalitsus ettepaneku võõrandada riigi omandis olevad kõrvalmaanteed 19332 Häädemeeste tee (registriosa 8367650, katastritunnus 21301:006:0135, sihtotstarve transpordimaa 100%, pindala 16383 m2) ja 19349 Lepaküla-Leina tee (registriosa 8422650, katastritunnus 84801:004:0523, sihtotstarve transpordimaa 100%, pindala 2,18 ha) tasuta Häädemeeste valla omandisse. Kinnisasjade tasuta võõrandamisega seotud kulud jäävad Häädemeeste valla kanda.

Lugupidamisega

*/allkirjastatud digitaalselt/*

Külliki Kiiver

vallavanem